আইছিছ সন্ত্ৰাসবাদী শামিমা বেগমক বাংলাদেশে গ্ৰহণ নকৰে বুলি আকৌ এবাৰ স্পষ্ট কৰি দিছে দেশখনৰ বিদেশ মন্ত্ৰী কে আব্দুল মোমেনে।
মোমেনে কয় যে শামিমাৰ সৈতে বাংলাদেশৰ কোনো সম্পৰ্ক নাই।
শনিবাৰে সন্ধিয়া ছিলেট জিলাৰ মানিপীৰ অঞ্চলত আয়োজিত এক অনুষ্ঠানত উপস্থিত থাকি বিদেশ মন্ত্ৰী গৰাকীয়ে এই কথা স্পষ্ট কৰে।
সাংবাদিকে শামিমাৰ নাগৰিকত্ব সন্দৰ্ভত প্ৰশ্ন সোধাত মোমেনে কয় যে শামিমাৰ সৈতে বাংলাদেশৰ কোনো সম্পৰ্ক নাই। তেওঁক লৈ ব্ৰিটিছ চৰকাৰে চিন্তা কৰিব, বাংলাদেশে নহয়। কিয়নো তেওঁৰ পিতৃ আৰু মাতৃ ব্ৰিটিছ নাগৰিক।
তেওঁ লগতে কয় যে তেওঁ এইখন দেশলৈ কেতিয়াও অহা নাই। কেবল শামিমাই নহয়, সন্ত্ৰাসবাদী কাৰ্যকলাপৰ সৈতে জড়িত কোনো ব্যক্তিকে দেশখনত প্ৰৱেশ কৰিবলৈ দিয়া নহ'ব।
ইপিনে, ক'ৰোনা আক্ৰান্ত চীনত অধ্যয়ন কৰি থকা বাংলাদেশৰ বাকী শিক্ষাৰ্থীসকলক পৰ্যায়ক্ৰমে দেশলৈ উভতাই অনাৰ ব্যৱস্থা কৰা হ'ব বুলিও বিদেশ মন্ত্ৰী মোমেনে জানিবলৈ দিয়ে।
উল্লেখ্য যে ২০১৫ চনত ছিৰিয়াত গৈ আইছিছত যোগদান কৰাৰ পাছত শামিমাৰ নাগৰিকত্ব ব্ৰিটিছ চৰকাৰে বাতিল কৰে।
ইয়াৰ বিৰুদ্ধ প্ৰত্যাহ্বান জনোৱাত ব্ৰিটেইনৰ আদালতে শামিমাৰ নাগৰিকত্ব বাতিলৰ সপক্ষে ৰায় দিয়াৰ লগতে তেওঁক বাংলাদেশৰ নাগৰিকত্ব বিচাৰিবলৈ পৰামৰ্শ দিয়ে।
শামিমাৰ পিতৃয়ে ইয়াৰ পাছতে বাংলাদেশ চৰকাৰক আবেদন জনাব বুলি সদৰী কৰে। কিন্তু ইয়াৰ পূৰ্বেই শামিমাৰ কাৰণে বাংলাদেশত জেগা নহ'ব বুলি স্পষ্ট কৰে বিদেশ মন্ত্ৰী আব্দুল মোমেনে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
